سودان حربی کئچید شوراسی سیویل موخالیف کوالیسیون آزادلیق و دییشمه بیاننامه‌سی قوه‌لری‌نین یئنی شورایا تعیین ائتدیگی آدلارلا باغلی اورتاق مخره‌جه گلمک اوچون واخت ایسته‌ییب و بو سبب‌دن دؤولت باشقانلیغی شوراسی (اگمن شورا) اعلانی‌نین 48 ساعات لیغینا تاخیره سالیندیغینی بیلدیریب.
سودان حربی کئچید شوراسی‌نین سؤزجوسو شمس الدین کبباشی مطبوعات کنفرانسیندا دئییب:
"آوقوستون 18-ی آخشام آزادلیق و دییشمه بیاننامه‌سی قوه‌لری نماینده‌لریله جمهور باشقانلیغی ساراییندا اوزون گؤروشوموز اولدو و آنایاسا بیاننامه‌سینده کئچیجی رهبرلیک مئخانیزم‌لری‌نین تشکیلینی موذاکیره ائتدیک. دؤولت باشقانلیغی شوراسی اوچون 5 نامیزدین آدی وئریلدی، آنجاق آزادلیق و دییشمه بیاننامه‌سی قوه‌لری‌نین نماینده‌لری شورا عضو‌لوگونه تقدیم ائتدیگی بعضی آدلاری دییشدی. سون نامیزد سیاهی‌سینی تقدیم ائتمک اوچون 48 ساعت ایستنیلدی."
